Paprika

Készítsen weblapot a paprika és annak tulajdonságainak bemutatására a következő leírás és minta szerint!

Az oldal szövegét a forras.txt állományban találja.

A feladat megoldásához szükséges képek: sok.jpg és szines.jpg.

1.Hozzon létre egy állományt, amelynek neve legyen index.html!

2.Az oldal háttérszíne legyen papayawhip (#FFEFD5 kódú szín) és a szövegszín saddlebrown (#8B4513 kódú szín)- paprika.css!

3.A szöveget a forras.txt állományból másolja át, és a szövegtördelést állítsa be a mintának megfelelően!

4.A cím („Ismered a legcsípősebbet?”) egyes, a három alcím kettes szintű címsor stílussal jelenjen meg!

5.A cím elé, azzal egy sorba szúrja be a szines.jpg képet! A képre állítson be 1 pontos keretet és 10 pontos szövegtől mért távolságot!

6.A böngésző keretén megjelenő cím szövege „Paprika” legyen!

7.Az öt paprikafajtára állítson számozatlan felsorolást!

8.A felsorolás első paprikafajtáját, a „Közönséges paprika” nevet alakítsa a sok.jpg képre mutató linkké!

9.Az oldal végén a csípősséget kifejező adatokat foglalja táblázatba a mintának megfelelően!

a.A táblázat legyen 300 pont széles, 1 pontos szegélyű és középre igazított!

b.A táblázat két oszlopból álljon! A jobb oldali oszlop 120 pont széles legyen!

c.A paprikafajták erősségét a második oszlopban a cellák háttérszínével is ábrázolja! Alkalmazzon világos árnyalatokat a jó olvashatóságért! A 2. cellától kezdve lefelé a cellák háttérszíne legyen zöld, sárga, piros és lila!